EUROOPA KOMISJON Brüssel,25.4.2016 COM(2016) 240 final KOMISJONI ARUANNE EUROOPA PARLAMENDILE JA NÕUKOGULE EAGFi kulude kohta



Varajase hoiatuse süsteem nr 1-4/2016



SISUKORD 1. EAGFi 2016. aasta eelarvemenetlus……………………………………………………..3 2. EAGFi sihtotstarbeline tulu………………………………………………………………..3 3. Märkused EAGFi 2016. aasta eelarve esialgse täitmise kohta……………………4 4. EAGFi sihtotstarbelise tulu rakendamine…………………………………………….7 5. Järeldused………………………………………………………………………………...7 1. lisa: 2. lisa: 2016. aasta eelarvemenetlus EAGFi assigneeringute esialgne kasutamine kuni 29.2.2016 1.EAGFi 2016. aasta eelarvemenetlus Euroopa Põllumajanduse Tagatisfondi (EAGF) eelarvemenetluse erinevate etappide peamised näitajad on kokkuvõtvalt esitatud 1. lisa tabelis. Euroopa Parlament võttis EAGFi 2016. aasta eelarve vastu 25. novembril 2015. Eelarve hõlmas kulukohustuste ja maksete assigneeringuid summades 42 220,3 miljonit eurot põllumajanduse turumeetmete jaoks ja 42 212,0 miljonit eurot otsetoetuste jaoks. Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otseselt rakendatavate meetmete puhul kasutatakse liigendatud assigneeringuid. Need on peamiselt seotud põllumajandustoodete müügiedenduse, poliitilise strateegia ja põllumajanduse kooskõlastusmeetmetega. 2.EAGFi sihtotstarbeline tulu Vastavalt määruse (EL) nr 1306/2013 (ühise põllumajanduspoliitika rahastamise, haldamise ja seire kohta) artiklile 43 käsitatakse raamatupidamisarvestuse kontrollimise ja heakskiitmise ning vastavuskontrolli otsuste kohastest finantskorrigeerimistest ja eeskirjade eiramisest tulenevat ning piimamaksust laekuvat tulu EAGFi kulude rahastamiseks määratud sihtotstarbelise tuluna. Kõnealuste sätete kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb ühel eelarveaastal kasutamata, kantakse see automaatselt üle järgmisse eelarveaastasse. Tuleb märkida, et 2016. eelarveaasta on viimane aasta, mil kogutakse piimamaksust laekuvat tulu, kuna piimakvoodid kaotati 31. märtsil 2015.

EAGFi 2016. aasta eelarve hõlmab mõlemat: komisjoni viimast prognoosi turumeetmete ja otsetoetustega seotud eeldatavate kulude rahastamise kohta ning nii asjaomase eelarveaasta jooksul eeldatavasti laekuva sihtotstarbelise tulu kui ka eelmisel eelarveaastal kasutamata jäänud sihtotstarbeliste tulude kohta. Komisjon võttis 2016. eelarveaasta EAGFi assigneeringute summat käsitlevas ettepanekus arvesse eeldatavasti laekuva sihtotstarbelise tulu kogusummat ning taotles 2016. aasta eelarvesse selliste assigneeringute kandmist, mille summa arvutamiseks lahutatakse hinnanguline sihtotstarbeline tulu hinnanguliselt vajaminevast summast. Eelarvepädevad institutsioonid võtsid EAGFi eelarve vastu, võttes arvesse eeldatavasti laekuvat sihtotstarbelist tulu. 2016. aasta eelarve koostamise ajal hindas komisjon kasutada oleva sihtotstarbelise tulu kogusummaks 2 980 miljonit eurot. Täpsemalt: –2016. eelarveaasta jooksul eeldatavasti laekuva sihtotstarbelise tulu suuruseks hinnati 2 090 miljonit eurot. Vastavuse kontrolli kohaste korrektsioonide ja eeskirjade eiramisega seotud tulu suuruseks hinnati vastavalt 1 125 miljonit eurot ja 155 miljonit eurot. Piimamaksust laekuva tulu suuruseks hinnati 810 miljonit eurot. –2015. eelarveaastast 2016. eelarveaastasse eeldatavasti ülekantava sihtotstarbelise tulu suuruseks hinnati 890 miljonit eurot. Komisjon eraldas 2016. aasta eelarves kõnealuse 2 980 miljoni euro suuruse esialgu prognoositud tulu järgmiste kavade jaoks: –600 miljonit eurot puu- ja köögiviljasektori tootjaorganisatsioonide rakendusfondidele ning –2 380 miljonit eurot põhitoetuskavale. Nende kavade jaoks kiitsid eelarvepädevad institutsioonid assigneeringud heaks komisjoni ettepaneku alusel. Eespool nimetatud heakskiidetud assigneeringute ja sihtotstarbelise tulu summa koosneb järgmisest: –898 miljonit eurot puu- ja köögiviljasektori tootjaorganisatsioonide rakendusfondidele, –18 307 miljonit eurot põhitoetuskavale. 2. lisas, mis kajastab 2016. aasta eelarve esialgset täitmist seisuga 29.veebruar 2016, ei võeta puu- ja köögivilja ning tootmiskohustusega sidumata otsetoetuste eelarveassigneeringute real arvesse eelnimetatud sihtotstarbelist tulu. Tegemist on kõnealuste eelarveartiklitega seotud heakskiidetud assigneeringutega, mis on vastavalt 611,8 miljonit eurot ja 34 269,2 miljonit eurot. Pärast neile artiklitele eraldatud sihtotstarbelise tulu lisamist on 2016. aasta eelarves prognoositavate assigneeringute kogusumma puu- ja köögiviljasektori puhul 1 211,8 miljonit eurot ning tootmiskohustusega sidumata otsetoetuste puhul 36 649,2 miljoni euroni. 3.Märkused EAGFi 2016. aasta eelarve esialgse täitmise kohta Eelarve esialgse täitmise tase ajavahemikul 16. oktoobrist 2015 kuni 29. veebruarini 2016 on esitatud 2. lisas. Seda taset võrreldakse kulude profiiliga, mille aluseks on määruse (EL) nr 1306/2013 artikli 28 põhjal kehtestatud näitaja. Järgmisena on esitatud lühikommentaar konkreetsete eelarveartiklite kohta, mille puhul 2016. aasta eelarve tegelik ja kavandatud täitmine erinevad kõige rohkem. 3.1.Turumeetmed Assigneeringute kasutamine sekkumiseks põllumajandusturgudel oli heakskiidetud eelarveassigneeringute tasemest 93 miljonit eurot väiksem, nagu osutas näitaja tase 29. veebruaril 2016. See erinevus tuleneb eelkõige puu- ja köögivilja-, veini-, piima ja piimatoodete ning sealihasektori eelarve täitmise suundumustest. 3.1.1.Puu- ja köögivili (–8,7 miljonit eurot võrreldes heakskiidetud assigneeringutega) Heakskiidetud assigneeringute puhul ei kajasta eespool osutatud eelarve täitmise tase tegelikkust tulenevalt tootjaorganisatsioonide rakendusfondide kavale ning puu- ja köögiviljasektori muudele meetmetele tehtud kulutustest, mida rahastatakse nii heakskiidetud eelarveassigneeringutest kui ka 2016. aasta eelarves sellele kavale eraldatud sihtotstarbelisest tulust (NB! Täpsema teabe saamiseks vt eespool punkt 2). See tuleneb näitaja kohaldamisest 29. veebruari 2016. aasta seisuga eelarve heakskiidetud assigneeringutele, mis ei hõlma selle sektori sihtotstarbelist tulu. 2. lisa assigneeringute esialgse kasutamise tabeli joonealuses märkuses * on osutatud, milline oleks olukord, kui näitajat oleks kohaldatud kõigi selliste assigneeringute suhtes, mis on eeldatavasti kasutada selle eelarveartikli rahastamiseks. Kui näitajat oleks kohaldatud kogueraldisele 1 211,8 miljonit eurot, mida kõnealuse eelarveartikli puhul eeldatavasti kasutada saab, siis ilmneks eelarve alatäitmine –328,1 miljonit eurot. See tuleneb kõikide käesoleva eelarveartikli alusel rahastatavate kavade aeglasemast rakendamisest. Tuleb märkida, et kriisimeetmete puhul ei ole võimalik usaldusväärselt hinnata eelarveassigneeringute kasutuselevõtu kiirust ning et see tõenäoliselt erineb kolme aasta keskmisest tarbimisprofiilist, mis on aluseks käesoleva eelarveartikli kohaselt rahastatud kavasid hõlmava näitaja kehtestamisel. Praegu eeldatakse, et selline olukord on ajutine ning komisjoni talitused jälgivad tähelepanelikult selle eelarveartikli täitmist. 3.1.2.Viinamarjakasvatussaadused (–13,8 miljonit eurot)

Vahendite alakasutamine tuleneb siin liikmesriikide poolt tehtud maksete aeglasemast rütmist võrreldes kulude profiiliga, mille aluseks on veinisektori riiklikes toetusprogrammides kehtestatud näitaja. Praegu eeldatakse, et selline olukord on ajutine. 3.1.3.Piim ja piimatooted (–77,3 miljonit eurot) Kõnealuse artikli eelarve täitmise taseme peamine põhjus on loomakasvatussektori jaoks ette nähtud suunatud abi kasutusevõtus ja kohaldamises. Suunatud abikava assigneeringute summa 420 miljonit eurot on kantud eelarvesse eelarverea 05 02 12 99 – Muud meetmed (piim ja piimatooted) all. Liikmesriigid võivad siiski eraldada abi kõikide loomakasvatussektorite tootjatele, kõnealuse eelarveartikli assigneeringuid võetakse kasutusele vähem ja ette tuleb näha vajalikud ülekandmised, et katta muudes artiklites deklareeritud kulud. Kasutuselevõtu kiirusega seoses arvestab komisjoni näitaja, et kulud jaotuvad ühtlaselt rahastamiskõlblikkusperioodil 30. juunini 2016. Praegust alakasutamist käsitatakse siiski ajutisena ning komisjoni talitused jälgivad tähelepanelikult selle eelarveartikli täitmist. 3.1.4.Sealiha, munad ja kodulinnuliha, mesindus ja muud loomakasvatussaadused (19,8 miljonit eurot) Kõnealune ülekasutamine tuleneb punktis 3.1.3 osutatud suunatud toetusmeetmest, millega seoses deklareeritakse sealihasektori vastava abi kulud selles artiklis, samas kui eelarveassigneeringute kogusumma kantakse eelarveartiklisse 05 02 12 – Piim ja piimatooted. Tulemuseks on nimetatud artikli jaoks heakskiidetud assigneeringute ülekasutamine, mis on kaetud assigneeringute ülekandmistest eespool osutatud eelarveartiklist 05 02 12. 3.2.Otsetoetused Assigneeringute kasutamine otsetoetusteks oli võrreldes näitajaga (seisuga 29. veebruar 2016) 13 732,9 miljonit eurot väiksem. 3.2.1.Tootmiskohustusega sidumata otsetoetused (–12 296,2 miljonit eurot võrreldes heakskiidetud assigneeringutega) Heakskiidetud assigneeringute puhul ei kajasta eespool osutatud eelarve täitmise tase täielikult tegelikkust tulenevalt põhitoetuskavale tehtud kulutustest, mida rahastatakse nii heakskiidetud eelarveassigneeringutest kui ka 2016. aasta eelarves sellele kavale eraldatud sihtotstarbelisest tulust (NB! Täpsema teabe saamiseks vt eespool punkt 2). Kõnealune eelarve täitmise tase tuleneb näitaja kohaldamisest seisuga 29. veebruar 2016 eelarve heakskiidetud assigneeringute suhtes, mis ei hõlma selle eelarveartikli sihtotstarbelist tulu. 2. lisa assigneeringute esialgse kasutamise tabeli joonealuses märkuses * on osutatud, milline oleks olukord, kui näitajat oleks kohaldatud kõikide selliste assigneeringute suhtes, mida saab eeldatavasti kasutada tootmiskohustusega sidumata otsetoetuste rahastamiseks. Kui näitajat oleks kohaldatud kogueraldisele (36 649,2 miljonit eurot), mida saab eeldatavasti kasutada tootmiskohustusega sidumata otsetoetuste jaoks, siis ilmneks eelarve alakasutamine 14 612,6 miljoni euro ulatuses. Tootmiskohustusega sidumata otsetoetuste eelarve täitmise taseme oluline erinevus tuleneb peamiselt haldusalastest ajutistest viivitustest, mida mitmed liikmesriigid kogesid reformitud otsetoetuste kavade rakendamise esimesel aastal. Komisjon jälgib igakuiselt tähelepanelikult olukorda, liikmesriikide eelarve täitmise taset ja tulevaste kulude prognoose ning käsitab kõnealust erinevust praegusel hetkel ajutisena ja eeldab, et tootmiskohustusega sidumata otsetoetused rakendatakse, nagu on kavandatud 2016. aasta eelarves. 3.2.2.Muud otsetoetused (–1 436,6 miljonit eurot) Muude otsetoetuste jaoks eelarves heakskiidetud assigneeringute alakasutamine võrreldes kehtestatud näitaja kulude profiiliga tuleneb samuti peamiselt haldusalastest ajutistest viivitustest, mida mitmed liikmesriigid kogesid kava rakendamise esimesel aastal. Peamiselt on tegemist vabatahtliku tootmiskohustusega seotud toetusmeetmega, mis kuulub reformitud otsetoetuste kavadesse. Komisjon jälgib tähelepanelikult kulude kasutuselevõttu ja eeldab praeguses etapis 2016. aasta eelarve täielikku rakendamist muude otsetoetuste puhul. 3.3.Põllumajanduskulude audit (–15,7 miljonit eurot) Lisaks otsekuludele järelevalve- ja ennetavate meetmete jaoks ning liikmesriikide kasuks tehtud finantskorrektsioonide kuludele kokku eraldatud 29,1 miljonile eurole sisaldus 2016. aasta eelarves arvestusliku summana 29,5 miljonit eurot vaidluste lahendamise menetluste jaoks vajalike maksete tegemiseks. Vaidluste lahendamise menetluste kulude profiili määratlemisel lähtuti varem kehtestatud täitmise profiili puudumise tõttu sellest, et liikmesriigid maksavad neid summasid ühtlaselt kogu aasta vältel. 29. veebruari 2016. aasta seisuga ei olnud aga liikmesriigid vastavaid makseid teinud. Lisaks lükati edasi assigneeringud, mis pidi eelduste kohaselt seotama järelevalve- ja ennetavate meetmete kulukohustustega 29. veebruariks 2016. Selle tagajärjel kajastub 2016. aasta eelarve selle peatüki kohta kehtestatud näitaja tasemes alakasutamine. Praegu peetakse seda erinevust ajutiseks ja eeldatakse kogu eelarve täitmist. 4.EAGFi sihtotstarbelise tulu rakendamine 2. lisas esitatud tabelist nähtub, et 29. veebruari 2016. aasta seisuga oli sihtotstarbelist tulu laekunud 1 305,4 miljonit eurot. Täpsemalt: –raamatupidamisarvestuse kontrollimise ja heakskiitmise ning vastavuskontrolli otsuste kohaste finantskorrigeerimiste tulemusena laekus 447,7 miljonit eurot ja eelarveaasta lõpuks oodatakse sellele olulist lisa; –eeskirjade eiramise eest nõuti sisse ligikaudu 45,6 miljonit eurot ja eelarveaasta lõpuks oodatakse ka sellele lisa ning